Jēkabs Grots

Jēkabs Grots (dzimis , miris ) bija apelācijas tiesas tiesnesis, senators. Rīgas brīvmūrnieku ložas "Jāņuguns" brālis (1929). Studentu korporācijas “Lettonia” filistrs.

 Dzīvesgājums 
Dzimis 1888. gada 15. maijā Saikavas pagastā. 1913. gadā beidza Tērbatas Universitātes Juridisko fakultāti. 
1913.-1915. gadā zvērināta advokāta palīgs Rīgā un Tērbatā. Pirmā pasaules kara laikā devās bēgļu gaitās uz  Petrogradu, kur dzīvoja 1916.- 1920. gadā. 

1920. gada februārī Grotu pieņēma darbā par Latvijas Republikas Ārlietu ministrijas Juriskonsultācijas III šķiras sekretāru. 1920. gada aprīlī - oktobrī viņš strādāja par Latvijas Ārlietu ministrijas Starptautisko civiltiesību nodaļas vadītāju. 1920.-1925. gadā bija Apgabaltiesas loceklis. 1925.-1934. gadā Tiesu palātas loceklis. 1934.-1940. gadā — senators Latvijas Senāta Civilkasācijas departamentā. 1940.-1941. gadā strādāja Latvijas PSR Finanšu tautas komisariātā.

1941. gada 14. jūnijā Grotu apcietināja kopā ar sievu Mariju un bērniem Pēteri un Annmariju, nošķīra no ģimenes un aizveda uz Soļikamskas soda nometnēm Molotovas (Permas) apgabalā. 1942. gada 23. martā viņam uzrādīja apsūdzība: "bijis atbildīgos amatos buržuāziskās Latvijas tiesu aparātā, cīnījies pret revolucionāro kustību" (KPFSR KK 58 — 13.p.). 1942. gada 16. maija NKVD Sevišķās apspriedes lēmums: "par cīņu pret revolucionāro kustību — nošaut". 1942. gada 17. jūnijā Grotam izpildīja nāvessodu. Meža kapos simboliskā kapa vietā viņam uzlikta piemiņas zīme.

 Ģimene 
Bija precējies ar Mariju Groti (Celmiņu; 1892. — 1963.), bērni Pēteris Kārlis Grots (1921. - 2011.), Annmarija Jākobsone (1923. — 2001.), Andrejs Jēkabs Grots (dzimis 1927.).

 Apbalvojumi 
 Triju Zvaigžņu ordenis

 Ārējās saites 
 Latvijas Ārlietu ministrijas mājas lapa
 Fotogrāfijas Latvijas Akadēmiskā bibliotēka un Rakstniecības, teātra un mūzikas muzejā

Kategorija:1888. gadā dzimušie
Kategorija:1942. gadā mirušie
Kategorija:Latvijas juristi
Kategorija:Latvijas senatori
Kategorija:Latvijas tiesneši
Kategorija:Brīvmūrnieki
Kategorija:Triju Zvaigžņu ordeņa komandieri
Kategorija:Tartu Universitātes absolventi
Kategorija:Padomju represijās nogalinātie
Kategorija:Madonas novadā dzimušie